CELEX: 32020D0668
Language: ro
Date: 2020-05-18 00:00:00
Title: Decizia de punere în aplicare (UE) 2020/668 a Comisiei din 18 mai 2020 privind standardele armonizate pentru echipamentele individuale de protecție, elaborate în sprijinul Regulamentului (UE) 2016/425 al Parlamentului European și al Consiliului

19.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 156/13
               
            
         DECIZIA DE PUNERE ÎN APLICARE (UE) 2020/668 A COMISIEI
         din 18 mai 2020
         privind standardele armonizate pentru echipamentele individuale de protecție, elaborate în sprijinul Regulamentului (UE) 2016/425 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Regulamentul (UE) 2016/425 al Parlamentului European și al Consiliului (2), echipamentele individuale de protecție care sunt conforme cu standarde armonizate sau cu părți ale acestora, ale căror referințe sunt publicate în Jurnalul Oficial al Uniunii Europene, sunt considerate a fi conforme cu cerințele esențiale de sănătate și securitate prevăzute în anexa II la regulamentul respectiv care fac obiectul acestor standarde sau unor părți ale acestor standarde.
                  
               
                     (2)
                  
                  
                     Prin scrisoarea M/031, intitulată „STANDARDISATION MANDATE TO CEN/CENELEC CONCERNING STANDARDS FOR PERSONAL PROTECTIVE EQUIPMENT” (Mandat de standardizare acordat CEN/Cenelec cu privire la standardele pentru echipamentele individuale de protecție), Comisia a înaintat o cerere Comitetului European de Standardizare (CEN) și Comitetului European de Standardizare în Electrotehnică (Cenelec) pentru a dezvolta și a elabora standarde armonizate în sprijinul Directivei 89/686/CEE a Consiliului (3).
                  
               
                     (3)
                  
                  
                     Directiva 89/686/CEE a fost înlocuită, de la 21 aprilie 2018, de Regulamentul (UE) 2016/425, care a introdus doar un număr limitat de modificări ale cerințelor esențiale de sănătate și securitate prevăzute în anexa II la Directiva 89/686/CEE. Standardele armonizate elaborate pe baza cererii M/031 au fost redactate exclusiv în sprijinul cerințelor esențiale de sănătate și securitate, care au rămas, în esență neschimbate ca urmare a înlocuirii Directivei 89/686/CEE cu Regulamentul (UE) 2016/425.
                  
               
                     (4)
                  
                  
                     Pe baza cererii M/031, CEN și Cenelec au elaborat următoarele standarde armonizate: EN 893:2019 pentru echipamente de alpinism și escaladare, EN 943-2:2019 pentru îmbrăcăminte de protecție împotriva produselor periculoase solide, lichide și gazoase, EN 1073-1:2016+A1:2018 pentru îmbrăcăminte de protecție împotriva particulelor solide în suspensie, inclusiv a contaminării radioactive, și EN 14458:2018 pentru echipamente de protecție a ochilor, în sprijinul Regulamentului (UE) 2016/425.
                  
               
                     (5)
                  
                  
                     Pe baza cererii M/031, CEN și Cenelec au revizuit standardele armonizate EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015 și EN 12277:2015, ale căror referințe sunt publicate în seria C a Jurnalului Oficial al Uniunii Europene (4). Acest lucru a condus la adoptarea standardelor armonizate EN 343:2019 pentru îmbrăcăminte de protecție împotriva ploii, EN 358:2018 pentru centuri și mijloace de legătură pentru poziționare în timpul lucrului și limitare a deplasării, EN ISO 11393-2:2019, EN ISO 11393-4:2019, EN ISO 11393-5:2019 și EN ISO 11393-6:2019 pentru îmbrăcăminte de protecție pentru utilizatorii ferăstrăului cu lanț ținut cu mâna, EN 13832-2:2018 și EN 13832-3:2018 pentru încălțăminte de protecție împotriva produselor chimice, EN 14594:2018 pentru aparate de protecție respiratorie, EN 388:2016+A1:2018 pentru mănuși de protecție împotriva riscurilor mecanice, EN 943-1:2015+A1:2019 pentru îmbrăcăminte de protecție împotriva produselor periculoase solide, lichide și gazoase, inclusiv aerosoli lichizi și de particule solide, și EN 12277:2015+A1:2018 pentru echipamente de alpinism și escaladare.
                  
               
                     (6)
                  
                  
                     Pe baza cererii M/031, CEN și Cenelec au modificat standardul armonizat EN ISO 10819:2013, a cărui referință este publicată în seria C a Jurnalului Oficial al Uniunii Europene (5). Acest lucru a dus la adoptarea unei modificări a standardului armonizat respectiv, EN ISO 10819:2013/A1:2019.
                  
               
                     (7)
                  
                  
                     Comisia, împreună cu CEN și Cenelec, a evaluat dacă standardele respective sunt în conformitate cu cererea M/031.
                  
               
                     (8)
                  
                  
                     Standardele armonizate EN 893:2019, EN 943-2:2019, EN 1073-1:2016+A1:2018, EN 14458:2018, EN 343:2019, EN 358:2018, EN ISO 11393-2:2019, EN ISO 11393-4:2019, EN ISO 11393-5:2019, EN ISO 11393-6:2019, EN 13832-2:2018, EN 13832-3:2018, EN 14594:2018, EN 388:2016+A1:2018, EN 943-1:2015+A1:2019, EN ISO 10819:2013, astfel cum a fost modificat de EN ISO 10819:2013/A1:2019, și EN 12277:2015+A1:2018 îndeplinesc cerințele pe care urmăresc să le acopere, prevăzute în Regulamentul (UE) 2016/425. Prin urmare, este oportun să se publice referințele standardelor în cauză în Jurnalul Oficial al Uniunii Europene.
                  
               
                     (9)
                  
                  
                     CEN și Cenelec au elaborat, de asemenea, o rectificare EN 50321-1: 2018/AC: 2018-08 pentru a corecta standardul armonizat EN 50321-1:2018, a cărui referință este publicată în seria C a Jurnalului Oficial al Uniunii Europene (6). Având în vedere faptul că această rectificare introduce corecții tehnice și pentru a se asigura aplicarea corectă și consecventă a standardului armonizat EN 50321-1:2018, ale cărui referințe au fost publicate anterior, este oportun ca referința acestui standard armonizat să fie publicată împreună cu referința rectificării în Jurnalul Oficial al Uniunii Europene.
                  
               
                     (10)
                  
                  
                     Prin urmare, este necesar să se retragă referințele standardelor armonizate EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015, EN ISO 10819:2013, EN 12277:2015 și EN 50321-1:2018 din seria C a Jurnalului Oficial al Uniunii Europene, având în vedere faptul că standardele respective au fost revizuite, modificate sau corectate. Pentru a acorda producătorilor mai mult timp pentru a se pregăti în vederea aplicării standardelor armonizate EN 343:2019 EN 358:2018, EN ISO 11393-2:2019, EN ISO 11393-4:2019, EN ISO 11393-5:2019, EN ISO 11393-6:2019, EN 13832-2:2018, EN 13832-3:2018, EN 14594:2018, EN 388:2016+A1:2018, EN 943-1:2015+A1:2019, EN ISO 10819:2013 astfel cum a fost modificat de EN ISO 10819:2013/A1:2019, EN 50321-1:2018 astfel cum a fost corectat de EN 50321-1:2018/AC: 2018-08 și EN 12277:2015+A1:2018, este necesar să se amâne retragerea referințelor standardelor armonizate EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015, EN ISO 10819:2013, EN 12277:2015 și EN 50321-1:2018.
                  
               
                     (11)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Referințele standardelor armonizate pentru echipamentele individuale de protecție elaborate în sprijinul Regulamentului (UE) 2016/425 și enumerate în anexa I la prezenta decizie se publică în Jurnalul Oficial al Uniunii Europene.
         
         
            Articolul 2
            Referințele standardelor armonizate pentru echipamentele individuale de protecție elaborate în sprijinul Regulamentului (UE) 2016/425 și enumerate în anexa II la prezenta decizie se retrag din Jurnalul Oficial al Uniunii Europene începând cu datele stabilite în anexa respectivă.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 18 mai 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Regulamentul (UE) 2016/425 al Parlamentului European și al Consiliului din 9 martie 2016 privind echipamentele individuale de protecție și de abrogare a Directivei 89/686/CEE a Consiliului (JO L 81, 31.3.2016, p. 51).
         
            (3)  Directiva 89/686/CEE a Consiliului din 21 decembrie 1989 privind apropierea legislațiilor statelor membre referitoare la echipamentul individual de protecție (JO L 399, 30.12.1989, p. 18).
         
            (4)  JO C 113, 27.3.2018, p. 41.
         
            (5)  JO C 113, 27.3.2018, p. 41.
         
            (6)  JO C 113, 27.3.2018, p. 41.
      
      
         
            ANEXA I
            
                        Nr.
                     
                     
                        Referința standardului
                     
                  
                        1.
                     
                     
                        EN 343:2019
                        Îmbrăcăminte de protecție. Protecție împotriva ploii
                     
                  
                        2.
                     
                     
                        EN 358:2018
                        Echipament individual de protecție pentru poziționare în timpul lucrului și prevenirea căderilor de la înălțime. Centuri și mijloace de legătură pentru poziționare în timpul lucrului sau limitare a deplasării
                     
                  
                        3.
                     
                     
                        EN 388:2016+A1:2018
                        Mănuși de protecție împotriva riscurilor mecanice
                     
                  
                        4.
                     
                     
                        EN 510:2019
                        Cerințe pentru îmbrăcămintea de protecție folosită acolo unde există riscul de agățare de părți mobile
                     
                  
                        5.
                     
                     
                        EN 893:2019
                        Echipament pentru alpinism și escaladare. Crampoane. Cerințe de securitate și metode de încercare
                     
                  
                        6.
                     
                     
                        EN 943-1:2015+A1:2019
                        Îmbrăcăminte de protecție împotriva produselor chimice periculoase solide, lichide și gazoase, inclusiv aerosoli lichizi și particule solide. Partea 1: Cerințe de performanță pentru costume de protecție chimică tip 1 (etanșe la gaze)
                     
                  
                        7.
                     
                     
                        EN 943-2:2019
                        Îmbrăcăminte de protecție împotriva produselor chimice solide și gazoase, inclusiv aerosoli lichizi și solizi. Partea 2: Cerințe de performanță pentru combinezoanele de protecție chimică etanșe la gaze (Tip 1) destinate echipelor de salvare (ET)
                     
                  
                        8.
                     
                     
                        EN 1073-1:2016+A1:2018
                        Îmbrăcăminte de protecție împotriva particulelor solide în suspensie, inclusiv împotriva contaminării radioactive. Partea 1: Cerințe și metode de încercare pentru îmbrăcămintea de protecție ventilată cu aducție de aer comprimat, pentru protecția corpului și a căilor respiratorii
                     
                  
                        9.
                     
                     
                        EN ISO 10819:2013
                        Vibrații și șocuri mecanice. Vibrații mână-braț. Măsurarea și evaluarea factorului de transmitere a vibrațiilor de la mănușă la palmă (ISO 10819: 2013)
                        EN ISO 10819:2013/A1:2019
                     
                  
                        10.
                     
                     
                        EN ISO 11393-2:2019
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 2: Cerințe de performanță și metode de încercare pentru protectori ai piciorului (ISO 11393-2:2018)
                     
                  
                        11.
                     
                     
                        EN ISO 11393-4:2019
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 4: Cerințe de performanță și metode de încercare pentru mănușile de protecție împotriva ferăstrăului cu lanț (ISO 11393-4:2018)
                     
                  
                        12.
                     
                     
                        EN ISO 11393-5:2019
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 5: Cerințe de performanță și metode de încercare pentru ghetrele de protecție pentru utilizarea ferăstrăului cu lanț (ISO 11393-5:2018)
                     
                  
                        13.
                     
                     
                        EN ISO 11393-6:2019
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 6: Cerințe de performanță și metode de încercare pentru haine de protecție (ISO 11393-6:2018)
                     
                  
                        14.
                     
                     
                        EN 12277:2015+A1:2018
                        Echipament pentru alpinism și escaladare. Centură complexă. Cerințe de securitate și metode de încercare
                     
                  
                        15.
                     
                     
                        EN 13832-2:2018
                        Încălțăminte de protecție împotriva produselor chimice. Partea 2: Cerințe în caz de contact limitat cu produse chimice
                     
                  
                        16.
                     
                     
                        EN 13832-3:2018
                        Încălțăminte de protecție împotriva produselor chimice. Partea 3: Cerințe în caz de contact prelungit cu produse chimice
                     
                  
                        17.
                     
                     
                        EN 14458:2018
                        Echipamente de protecție a ochilor. Viziere de înaltă performanță destinate exclusiv utilizării cu căști de protecție
                     
                  
                        18.
                     
                     
                        EN 14594:2018
                        Aparate de protecție respiratorie. Aparate de protecție respiratorie izolante cu aducție de aer comprimat cu debit continuu. Cerințe, încercări, marcare
                     
                  
                        19.
                     
                     
                        EN 50321-1:2018
                        Lucrări sub tensiune. Încălțăminte pentru protecție electrică. Încălțăminte și șoșoni electroizolanți
                        EN 50321-1:2018/AC:2018-08
                     
                  
      
      
         
            ANEXA II
            
                        Nr.
                     
                     
                        Referința standardului
                     
                     
                        Data retragerii
                     
                  
                        1.
                     
                     
                        EN ISO 10819:2013
                        Vibrații și șocuri mecanice. Vibrații mână-braț. Măsurarea și evaluarea factorului de transmitere a vibrațiilor de la mănușă la palmă (ISO 10819: 2013)
                     
                     
                        19 noiembrie 2021
                     
                  
                        2.
                     
                     
                        EN 343:2003+A1:2007
                        Îmbrăcăminte de protecție. Protecție împotriva ploii
                        EN 343:2003+A1:2007/AC:2009
                     
                     
                        19 noiembrie 2021
                     
                  
                        3.
                     
                     
                        EN 358:1999
                        Echipament individual de protecție pentru poziționare în timpul lucrului și prevenirea căderilor de la înălțime. Centuri de poziționare în timpul lucrului și limitare a deplasării și mijloace de legătură pentru poziționare în timpul lucrului
                     
                     
                        19 noiembrie 2021
                     
                  
                        4.
                     
                     
                        EN 381-5:1995
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 5: Cerințe pentru protectori ai piciorului
                     
                     
                        19 noiembrie 2021
                     
                  
                        5.
                     
                     
                        EN 381-7:1999
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 7: Cerințe pentru mănușile de protecție împotriva ferăstrăului cu lanț
                     
                     
                        19 noiembrie 2021
                     
                  
                        6.
                     
                     
                        EN 381-9:1997
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 9: Cerințe pentru ghetrele de protecție pentru utilizarea ferăstrăului cu lanț
                     
                     
                        19 noiembrie 2021
                     
                  
                        7.
                     
                     
                        EN 381-11:2002
                        Îmbrăcăminte de protecție pentru utilizatorii ferăstrăului cu lanț ținut cu mâna. Partea 11: Cerințe pentru haine de protecție
                     
                     
                        19 noiembrie 2021
                     
                  
                        8.
                     
                     
                        EN 388:2016
                        Mănuși de protecție împotriva riscurilor mecanice
                     
                     
                        19 noiembrie 2021
                     
                  
                        9.
                     
                     
                        EN 943-1:2015
                        Îmbrăcăminte de protecție împotriva produselor periculoase solide, lichide și gazoase, inclusiv aerosoli lichizi și de particule solide. Partea 1: Cerințe de performanta pentru costume de protecție chimică tip 1 (etanșe la gaze)
                     
                     
                        19 noiembrie 2021
                     
                  
                        10.
                     
                     
                        EN 12277:2015
                        Echipament pentru alpinism și escaladare. Centură complexă. Cerințe de securitate și metode de încercare
                     
                     
                        19 noiembrie 2021
                     
                  
                        11.
                     
                     
                        EN 13832-2:2006
                        Încălțăminte de protecție împotriva produselor chimice. Partea 2: Cerințe pentru încălțămintea rezistentă la produse chimice în condiții de laborator
                     
                     
                        19 noiembrie 2021
                     
                  
                        12.
                     
                     
                        EN 13832-3:2006
                        Încălțăminte de protecție împotriva produselor chimice. Partea 3: Cerințe pentru încălțămintea de protecție cu rezistență mare la produse chimice în condiții de laborator
                     
                     
                        19 noiembrie 2021
                     
                  
                        13.
                     
                     
                        EN 14594:2005
                        Aparate de protecție respiratorie. Aparate de protecție respiratorie izolante, autonome cu circuit închis, tipul cu oxigen comprimat sau cu oxigen-azot comprimat. Cerințe, încercări, marcare
                        EN 14594:2005/AC:2005
                     
                     
                        19 noiembrie 2021
                     
                  
                        14.
                     
                     
                        EN 50321-1:2018
                        Lucrări sub tensiune. Încălțăminte pentru protecție electrică. Încălțăminte și acoperitoare de încălțăminte izolante
                     
                     
                        19 noiembrie 2020